
 Hej The Love!  

  

Jeg er en pige på 14 år. Jeg går i en klasse, hvor vi ikke er specialt "fremme i skoene", hvis I forstår, hvad jeg mener. Der er dog nogen, som er mere fremme i skoene end andre. Jeg er den yngste i min klasse (går i 8.). Jeg har nogle gode venner og har det godt i min klasse.   

  

Drenge har for mig før i tiden bare været nogle personer ligesom alle andre. Men sådan er det ikke rigtig mere... Jeg har for lidt tid siden mødt en dreng, som jeg måske blev lidt forelsket i. Han var i hvert fald sød! Vi har dog mistet kontakten lidt, men er venner på facebook. Vi har skrevet sammen en gang, men jeg har ikke gjort mere ved det, og jeg har ikke gjort noget for at holde kontakten. Jeg har ligesom bare "droppet" det lidt, da jeg var for usikker og genert.   

  

Jeg har ikke fået mit første kys og har ikke haft en kæreste (kun i 1.). Jeg føler mig lidt "bagud" og ved ikke, hvad jeg skal gøre, når jeg møder en sød dreng.   

  

Hilsen Pigen 
Er jeg bagud?
=============



 Hej med dig min tøs :)   
Jeg vil sige, at alle er der hvor de føler sig tilpas. Så i mine øjne er ingen bagud eller foran, uden de normalt er tilpas hvor de er.   
Jeg vil sige, at du skal tro på dig selv. For du er god nok og du er helt særlig som den person som du er. En hver dreng vil falde for dig, hvis du smiler og begynde at tale med nogle. Det tager lidt øvelse og måske føler du dig lidt usikker, men det gør alle mennesker. I sidste ende vil du takke dig selv for at øve dig og blive bedre med at tale med drenge :) prøv et par gange i spejlet og husk at smile.   
Jeg håber at det kunne hjælpe dig.  
Kram Karen  

 Hej Pigen   
  
Jeg synes ikke du skal føle dig bagud. Nogle udvikler sig bare hurtigere end andre og nogen kommer til "det punkt hvor man synes drenge er søde" hurtigere end andre.   
Jeg tror bare du skal læne dig tilbage og nyde at livet ikke altid behøver at gå hurtigt bare fordi andre synes det. Jeg er sikker på at det hele nok skal komme til dig når du er klar til det!  
  
  
De bedste hilsner fra  
Charlotte  
 